Document ID: /fineweb-2-swissfilter-quality_10-filterrobots/filtered/02038.jsonl.gz/5697

Svizra - Parlament duai elavurar lescha per avrir la lètg per omosexuals
Il Cussegl federal na vul betg elavurar ina strategia per modernisar il dretg da famiglia. Tenor el è quai uss en l’incumbensa dal parlament d’elavurar leschas per avrir la lètg per omosexuals ni in uschenumnà «pacte civil de solidarité» (PACS).
Uschè in pact civil prevesess ina segirtad giuridica main severa che la lètg e fiss avert per pèrs hetero- ed omosexuals.
La cumissiun per scienza, educaziun e cultura giavischa percunter ina strategia per l’entira Svizra che sa basa sin resultats scientifics quai che pertutga il svilup da la societad. Perquai aveva ella inoltrà ina moziun correspundenta il matg passà.